The Originals

The Originals je americký televízny seriál, vysielaný od roku 2013 na stanici The CW. Nadväzuje na seriál Upírske denníky. Dej sa odohráva v prostredí rodiny pôvodných upírov v New Orleans a zaoberá sa nadprirodzenou politikou mesta. 

10. mája 2017 stanica The CW potvrdila 5. sériu. 

25. októbra 2018 bola ohlásená premiéra pre nový spin-off seriál Legacies, zameraný na život Hope Mikaelsonovej v Salvatorovej škole pre mladých a nadaných.

Dej 
The Originals je spin-offom seriálu Upírske denníky. Sústredí sa na trojicu pôvodných upírov – súrodencov Mikaelsonovcov: Klausa (Joseph Morgan), Elijaha (Daniel Gillies) a Rebeku (Claire Holt). Počas pilotnej epizódy (20. epizóda 4. série Upírskych denníkov) bolo prezradené, že vedľajšia postava Hayley Marshall (Phoebe Tonkin) je tehotná a čaká Klausovo dieťa. Seriál začína návratom pôvodnej rodiny do mesta New Orleans, po prvýkrát od roku 1919. Po tom čo vybudovali toto mesto, boli nútení utiecť, kvôli pomste svojho otca. V ich neprítomnosti sa Klausov chránenec Marcel (Charles Michael Davis) staral o mesto. Klaus sa rozhodol, že musí dostať späť mesto, ktoré im kedysi patrilo. Zatiaľ, čo sa o to snaží, musí riešiť vojnové konflikty medzi upírmi, vlkolakmi a čarodejnicami.

Obsadenie a postavy 
 Joseph Morgan – Niklaus „Klaus“ Mikaelson, pôvodný hybrid; napoly pôvodný upír a napoly vlkolak.
 Daniel Gillies – Elijah Mikaelson, pôvodný upír.
 Claire Holt – Rebekah Mikaelson, pôvodná upírka.
 Phoebe Tonkin – Hayley Marshall, vlkolačica, ktorá má dieťa s Klausom. Neskôr sa stala hybridom upíra a vlkolaka.
Danielle Rose Ruselle - Hope Mikaelsonová, dcéra Klausa a Hayley, mocná bytosť, spojenie vlkolaka, upíra a čarodejnice.
 Charles Michael Davis – Marcel Gerald, upír, ktorého stvoril Klaus, neskôr vylepšený upír, ktorý vie zabiť pôvodnú rodinu 
 Daniella Pineda – Sophie Deveraux (séria 1), čarodejnica z francúzskej štvrti mesta.
 Leah Pipes – Camille O'Connell, človek, Klausova terapeutka, neskôr upír 
 Danielle Campbell – Davina Claire, silná mladá čarodejnica ktorá bola zachránená Marcelom z rituálu 
 Yusuf Gatewood – Vincent Griffith, čarodejník.
 Riley Voelkel – Freya Mikaelson, čarodejnica, ktorá nemôže zomrieť a je najstaršia zo súrodencov Mikaelsonovcov.

Zoznam sérií

Iné projekty

Externé odkazy

Referencie

Zdroj 

Televízne seriály USA
Televízne seriály z roku 2013
Televízne seriály The CW